als_Latn dik_Latn sag_Latn
BE-ja dhe Kina kanë marrë drejtimin e luftës kundër ndryshimeve klimatike, pas tërheqjes së SHBA-së nga “Marrëveshja e Parisit”. Këto dy entitete kanë marrë përsipër të tregojnë unifikimin e botës në lidhje me çështjen e zbatimit të rregullave për ndalimin e emetimit të gazrave të dëmshme në natyrë dhe investimin tek energjia e ripërtëritshme.
Kryeministri kinez Li Kencjang dhe zyrtarë të lartë të BE-së, kanë bërë një marrëveshje të re multilaterale mes 28 vendeve anëtare të BE dhe Kinës, sipas së cilës shtetet zotohen të zbatojnë më përpikmëri “Marrëveshjen e Parisit” të viti 2015.
Deklarata e përbashkët e para e publikuar ndonjëherë mes Kinës dhe BE-së, obligon shtetet të ulin përdorimin e karburanteve dhe lëndëve të tjera të dëmshme, investimin në më shumë energji të ripërtëritshme dhe grumbullimin e 100 miliard eurove deri në vitin 2020, për të ndihmuar vendet më të varfra të globit të ulin nivelet e ndotjes së tyre.
Vendimi i Trump për të tërhequr SHBA-në nga “Marrëveshja e Parisit”, me pretendimin se ajo staciononte ekonominë dhe i humbte Amerikës vende pune, ka shkaktuar një lum reagimesh mes liderëve botërorë.
Më shumë se 190 vende janë përfshirë në këtë marrëveshje dhe vetëm Rusia nuk e ka komentuar me keqardhje vendimin e Trump. Në një konferencë shtypi në Shën Peterburg i pyetur për vendimin e Trump, Presidenti rus Vladimir Putin është përgjigjur: “Don’t worry, be happy” (Mos u shqetësoni, qëndroni të lumtur). K.H/ tiranapost.al
als_Latn als_Latn als_Latn als_Latn als_Latn